ഹ്യുണ്ടായിയുടെ മിനി എസ്.യു.വി. കാസ്പറിന് സ്വന്തംനാട്ടില് ആരാധകര് കൂടുന്നു ഹ്യുണ്ടായി എസ്.യു.വി. നിരയിലെ കുഞ്ഞന് മോഡലായ കാസ്പര് മിനി എസ്.യു.വി. ഹ്യുണ്ടായിയുടെ മാതൃരാജ്യമായ ദക്ഷിണ കൊറിയയില് അവതരിപ്പിച്ചു. മികച്ച സ്വീകാര്യതയാണ് കാസ്പറിന് സ്വന്തംനാട്ടില് ലഭിച്ചിരിക്കുന്നത്. ആദ്യ ദിനം തന്നെ സൗത്ത് കൊറിയന് പ്രസിഡന്റ് ഉള്പ്പെടെ 12,000 പേരാണ് ഈ വാഹനം ബുക്കുചെയ്തത്. ഇന്ത്യന് രൂപ ഏകദേശം 8.6 ലക്ഷം രൂപ മുതല് 11.65 ലക്ഷം രൂപ വരെയാണ് ഈ വാഹനത്തിന്റെ എക്സ്ഷോറും വില. ഈ വാഹനം കൊറിയന് വിപണിക്കായി പ്രത്യേകം രൂപകല്പ്പന ചെയ്തതാണെന്നാണ് സൂചന. കാസ്പര് ഇന്ത്യന് നിരത്തുകളിലും എത്തുമെന്നും ചില റിപ്പോര്ട്ടുകളുണ്ട്. എ.എക്സ്1 എന്ന കോഡ് നാമത്തിലാണ് ഈ വാഹനത്തിന്റെ നിര്മാണം ആരംഭിച്ചത്. ഗ്രാന്റ് ഐ10, സാന്ട്രോ തുടങ്ങിയ ഹ്യുണ്ടായി ഇന്ത്യയില് എത്തിച്ചിട്ടുള്ള മോഡലുകള്ക്ക് അടിസ്ഥാനമൊരുക്കുന്ന കെ1 കോംപാക്ട് കാര് പ്ലാറ്റ്ഫോമിലാണ് കാസ്പര് ഒരുങ്ങിയിട്ടുള്ളത്. ഉയര്ന്ന വകഭേദത്തില് സുരക്ഷയ്ക്കായി ഏഴ് എയര്ബാഗ്, ലെയ്ന് കീപ്പിങ്ങ് അസിസ്റ്റന്സ്, ഫോര്വേഡ് കൊളീഷന് വാണിങ്ങ് എന്നിവ നല്കി.76 ബി.എച്ച്.പി. പവര് ഉത്പാദിപ്പിക്കുന്ന 1.0 ലിറ്റര് നാച്വറലി ആസ്പിറേറ്റഡ് എം.പി.ഐ. എന്ജിനും 100 ബി.എച്ച്.പി. പവര് ഉത്പാദിപ്പിക്കുന്ന ടി.ജി.ടി.ഐ. ടര്ബോചാര്ജ്ഡ് പെട്രോള് എന്ജിനുമായാണ് കാസ്പര് ഇറങ്ങിയിരിക്കുന്നത്. രണ്ട് മോഡലിലും നാല് സ്പീഡ് ഓട്ടോമാറ്റിക് ട്രാന്സ്മിഷനാണ് നല്കിയിട്ടുള്ളത്.